"સૌનો સાથ સૌનો વિકાસ" જેનું સૂત્ર છે એવા ગુજરાત રાજ્યના વિકાસના મોડલને અનેક રાજ્યોએ અપનાવ્યું છે અને અનેક બાબતોમાં કેન્દ્ર સરકારે વખાણ્યું છે. ગુજરાતના મુખ્યમંત્રી નરેન્દ્ર મોદી આ બાબતને ગર્વ સાથે ગુજરાત બહારના લોકો સમક્ષ રજૂ કરે છે ત્યારે કહેવાતા મોદી વિરોધીઓ તેમની સામે વિકાસના દાવા પોકળ હોવાની બૂમરાણ મચાવે છે. ત્યારે પ્રશ્ન એ ઉભો થાય છે કે જો નરેન્દ્ર મોદીના ગુજરાતના વિકાસના દાવાઓ વાસ્તવમાં ખોટા જ હોય તો શા માટે કોઇ તેને પડકારી શકતા નથી? આ બાબત સ્પષ્ટ કરે છે કે મોદી હવામાં ગોળીબાર કરવામાં નહીં પણ પુરાવાઓ સાથે વાત કહે છે અને આ માટે તેમના દાવાઓ સામે વિરોધીઓની પીપૂડી વાગી જાય છે.